Japetus Steenstrup, hans Liv og Virksomhed. 543 
til Ormenes Formrække, fik først almindelig Anerkendelse i 
Videnskaben, da Morse havde taget Ordet for denne Opfattelses 
Gyldighed. I nær Forbindelse dermed stod Steenstrups Opfat- 
telse af de palæozoiske Koralformer, især de med Laag forsy- 
nede Cyathophyller, hvis Plads blandt Koraldyrene Steenstrup 
bestred, medens han hævdede deres Slægtskab med Serpuler, 
Terabratler samt andre uddøde Dyreformer af omtvistet Plads i 
Systemet. Denne Steenstrups Anskuelse er især bleven bestridt 
af vort Medlem Lindstrom, der vistnok er en af de grundigste 
Kendere af de nævnte «Urkoraller», men Spørgsmaalet venter 
vel endnu paa sin endelige Afgørelse. 
Men det Æmne, som maaske stadigst fængslede Steenstrup, 
fra Begyndelsen af hans Virksomhed og næsten til hans Død, 
var Studiet af Tørvemoserne og den i der skjulte Del af 
vor Jords Historie. Der var næppe noget Aar, i hvilket han 
ikke besøgte flere eller færre Moser og syslede med deres 
Problemer. Det var en naturlig Fortsættelse af hans første 
Ungdomsbedrift. Selv efter at han var fratraadt Professoratet, 
svækket i legemlig Henseende ved et ulykkeligt Fald, paatog 
han sig oftere Expeditioner til Moserne for at lede Udgravningen 
af værdifulde Dyrelevninger. Opgaven var især at bestemme 
Tiden for Pattedyrenes Optræden i Forhold til de forskellige 
Vegetationsperioder. Jeg skal henvise til forskellige Afhandlinger 
om herhen hørende og beslægtede Æmner i vore Oversigter for 
1852, 1855, 1861, 1870 og 1880. En samlet Fremstilling af 
Tørvemosernes Bidrag til Kundskab om Landets forhistoriske 
Kultur foredrog Steenstrup for Landmandsforsamlingens Med- 
lemmer 1869; det er udgivet to Gange senere ved «Udvalget 
for Folkeoplysningens Fremme», senest, forøget med Tillægs- 
anmærkninger, i 1888. En vigtig Forøgelse fik disse Studier 
ved Nathorsts Studier og ved hans Opdagelse af vore og de 
skaanske Tørvemosers Bundlag med deres efterladte Levninger 
af den allerældste polare eller arktiske Vegetation. At Steenstrup 
23 
